ལིས་ཁི་ཆང་གིས་གསུངས་རྒྱུར།ད་ལོར།ཀྲུང་གོ་དང་ཨུ་རུ་སིའི་དཔལ་འབྱོར་ཉོ་ཚོང་མཉམ་ལས་རྒྱུན་མཐུད་དང་མགྱོགས་མྱུར་སྒོས་འཕེལ་རྒྱས་སུ་སོང་ཞིང་ལོ་འདིའི་ནང་ཉོ་འཚོང་གྲངས་ཀ་ཨ་མེ་རི་ཁའི་སྒོར་མོ་ཁྲག་ཁྲིག་གཅིག་ལས་བརྒལ་བ་དང་མ་འོངས་པར་མཉམ་ལས་ཀྱི་སྦས་ཤུགས་ཆེན་པོ་ཡོད།ཕྱོགས་གཉིས་ཀྱིས་མུ་མཐུད་དུ་ཉོ་ཚོང་སྟབས་བདེ་ཅན་གྱི་ཆུ་ཚད་ཇེ་མཐོར་གཏོང་དགོས་པ་དང་ཕན་ཚུན་ལ་མ་དངུལ་གཏོང་བའི་གཞི་ཁྱོན་རྒྱ་བསྐྱེད་དགོས་ལ།ཞིང་ལས་མཉམ་ལས་གཏིང་ཟབ་ཏུ་སྤེལ་བ་དང་ཀྲུང་གོ་དང་ཨུ་རུ་སིའི་རྒྱལ་ཁོངས་བརྒལ་བའི་གློག་རྡུལ་ཚོང་དོན་བརྟན་འཇགས་སྒོས་འཕེལ་རྒྱས་སུ་འགྲོ་བར་སྐུལ་འདེད་གཏོང་དགོས་པར་མ་ཟད།གསར་སྐྲུན་ཁྱབ་ཁོངས་དང་ལྷག་པར་དུ་ཚན་རྩལ་བཀོལ་སྤྱོད་དང་རྨང་གཞིའི་ཞིབ་འཇུག་ཁྱབ་ཁོངས་ཀྱི་མཉམ་ལས་ལ་ཤུགས་སྣོན་དགོས།ཀྲུང་གོ་ཕྱོགས་ཀྱིས་རྒྱུད་གཅིག་ལམ་གཅིག་འཛུགས་སྐྲུན་གྱི་གྲོས་འགོ་བཏོན་པ་དེ་ཡོ་རོབ་གླིང་དང་ཨེ་ཤ་ཡའི་དཔལ་འབྱོར་མནའ་འབྲེལ་དང་འབྲེལ་མཐུད་དམ་པོ་བྱས་ཏེ།མཉམ་སྐྲུན་མཉམ་སྤྱོད་མཉམ་གྲོས་བཅས་བྱེད་འདོད་ཡོད་ཟེར།